Նրա խոսքով, եթե հետեւենք, թե Սիրիայի որ հատվածում են թուրքական իշխանությունները ռազմական գործողություններ իրականացնում, հատկապես որտեղ են խախտում սահմանն ու Իրաք ներխուժում, ապա Նախիջեւանի հանդեպ Անկարայի քայլերը միանգամայն սպասելի եւ իրատեսական են։ Թուրքիան արդեն մի քանի տարի փորձում է ռազմաբազաներ տեղակայել իր սահմաններից դուրս։ ՙՈրքան ես հիշում եմ՝ Անկարան առաջին ռազմաբազան տեղակայեց Կատարում, եւ նոր հնարավորություններ է փնտրում։ Այդ տեսանկյունից Նախիջեւանն առավել հարմար թիրախ է՚,- կարծում է Մելքոնյանը։